একনায়কত্বে’র হাত থেকে রক্ষা করতে ভোট দেওয়ার আর্জি কেজরিওয়ালের

নয়াদিল্লি: সুপ্রিম কোর্টের (Supreme Court) অন্তর্বর্তী জামিনের পর জেল থেকে বেরোলেন অরবিন্দ কেজরিওয়াল (Arvind Kejriwal)। সন্ধ্যায় তিহাড় জেল থেকে আপ সুপ্রিমো বের হতে ঝাঁটা উঁচিয়ে স্বাগত জানালেন সমর্থকদরা। শুক্রবার সন্ধ্যায় জেলের বাইরে আপ সমর্থকদের জনসমুদ্র ছিল। কেউ ছুড়লেন ফুল। বাজালেন ঢোল। তিহাড়ের বাইরে উপস্থিত ছিলেন কেজরীর স্ত্রী সুনীতা কেজরীওয়াল, দিল্লির মন্ত্রী অতিশী, সৌরভ ভরদ্বাজ, পঞ্জাবের মুখ্যমন্ত্রী ভগবন্ত মান। সমর্থকদের উদ্দেশে দিল্লির মুখ্যমন্ত্রীর বার্তা, ‘‘আপনাদের ধন্যবাদ। সুপ্রিম কোর্টের বিচারপতিদের ধন্যবাদ। গণতন্ত্রকে ‘একনায়কত্বে’র হাত থেকে রক্ষা করতে ভোট দেওয়ার আবেদন জানাতে দেখা গেল কেজরিকে।

ভোটের আগে স্বস্তি অরবিন্দ কেজরিওয়ালের (Arvind Kejriwal)। সুপ্রিম কোর্টে অন্তর্বর্তী জামিন পেলেন আপ সুপ্রিমো কেজরিওয়াল। ১ জুন পর্যন্ত অন্তর্বর্তী জামিন মঞ্জুর করা হয়েছে। আগামী ১ জুন লোকসভা নির্বাচনের শেষ দফার ভোট। ওই দিন পর্যন্ত জামিন দেওয়া হয়েছে আপ সুপ্রিমোকে। ২ জুন ফের আত্মসমর্পণ করতে হবে দিল্লির মুখ্যমন্ত্রীকে। সুপ্রিম কোর্ট জানিয়েছে, ৫০ হাজার টাকা ব্যক্তিগত জামিনে মুক্তি দেওয়া হচ্ছে কেজরীকে। দিল্লির মুখ্যমন্ত্রীর দফতর বা সচিবালয়ে যেতে পারবেন না তিনি। আদালতে তাঁর তরফে যে বিবৃতি দেওয়া হয়েছিল, তা মেনে চলতে হবে। তাঁর জামিনের মেয়াদ বাড়ানোর আবেদন এদিন খারিজ করে দিয়েছে শীর্ষ আদালত। তবে সেই সঙ্গে জানানো হয়েছে, আগামী সপ্তাহে ফের এই সংক্রান্ত শুনানি হবে আদালতে।

আরও পড়ুন: বিচারপতি সিনহার স্বামীর বিরুদ্ধে মামলা খারিজ

সুপ্রিম কোর্টের রায়কে স্বাগত জানিয়ে এক্স হ্যান্ডেলে তিনি লিখেছেন, কেজরি জামিন পাওয়ায় লাভ হবে নির্বাচনে। আগামী ২৫ মে নির্বাচন দিল্লির সাতটি লোকসভা আসনে। তার আগে জামিনে মুক্তিতে দলের হয়ে প্রচার করতে আর কোনও বাধা রইল না আম আদমি পার্টির সুপ্রিমো অরবিন্দ কেজরিওয়ালের।

দেখুন ভিডিও